पाएं अपने शहर की ताज़ा ख़बरें और फ्री ई-पेपरडाउनलोड करें
चंडीगढ़ । टू-व्हीलर पर लापरवाही से दुपट्टा लेकर चलना कितना खतरनाक साबित हो सकता है, इसका अंदाजा आप इस घटना से लगा सकते हैं। मंगलवार दोपहर सेक्टर-55 की हेमलता पहिये में दुपट्टा फंसने के कारण बाइक से गिरकर गंभीर घायल हो गईं। उनके सिर पर चोट आई है।
पीजीआई के एडवांस्ड ट्रॉमा सेंटर में उन्हें रात तक होश नहीं आया था। हादसा शाम करीब 4 बजे सेक्टर 38-40 की डिवाइडिंग रोड पर हुआ। हेमलता के जीजा राजिंदर ने बताया कि उसके दांत में दर्द था। वह उसे सेक्टर-24 के इंदिरा हॉलिडे होम में डेंटिस्ट के पास लेकर गए थे।
वहां से बाइक पर लौट रहे थे कि वह गिर गई। कुछ पल तो उन्हें पता ही नहीं चला, एक जोरदार आवाज सुनी, लगा कि टायर फट गया है। जैसे ही पीछे देखा तो हेमलता सड़क पर गिरी हुई थी। उसका दुपट्टा बाइक के पहिये में उलझ गया था। वह बेसुध थी। वे पीसीआर की मदद से उसे जीएमएसएच-16 लेकर गए। वहां से पीजीआई रेफर कर दिया गया।
एक महीने पहले हुई है शादी, आज थी पार्टी
हेमलता की शादी को अभी एक महीना भी पूरा नहीं हुआ है। बीती 5 मई को सेक्टर-55 के यशपाल से उसकी शादी हुई थी। इसी बुधवार को उनकी शादी को एक महीना पूरा होना है। वे पार्टी करने वाले थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva awa_Deva zho_Hant eng_Latn